open-index/open-wikipedia-markdown huggingface dataset:
Ρατράμνους

Ο **Ρατράμνους** (*Ratramne de Corbie*, ... - 868) ήταν θεολόγος. Εισήλθε στη μονή του Κορμπί περίπου το 825. Το έργο του *De Corpore et Sanguine Domini* (843) ήταν προϊόν αντίθεσης στον ρεαλισμό των απόψεων του Πασχάσιους Ραντμπέρτους (Paschasius Radbertus) που εκφράστηκαν σε πραγματεία του επί του μυστηρίου της ευχαριστίας. Στο έργο του  *De Praedestinatione*  (849&#8211;50), ξεκαθάρισε την πατερική βάση για την πεποίθηση του Γκότσαλκ (Gottschalk) στον διπλό θείο προκαθορισμό προς το καλό ή το κακό. Το έργο του *Contra Graecorum Opposita* (περ. 867) είναι απάντηση στην κριτική του Φώτιου προς τη δυτική εκκλησία, στην οποία υπερασπίζεται το δόγμα της διπλής εκπόρευσης του αγίου Πνεύματος. Κατά τον 11ο αιώνα η πραγματεία του για την *ευχαριστία* θεωρήθηκε ασύμβατη με την ιδέα της μετουσίωσης του άρτου και του οίνου και καταδικάστηκε το 1050. Υπήρξε μείζων πηγή για τις διατυπώσεις του δόγματος του Νίκολας Ρίντλεϊ (N. Ridley) για την  ευχαριστία.    

## Παραπομπές


Κατηγορία:Γερμανοί θεολόγοι
Αθάνατος

Η λέξη **αθάνατος** σημαίνει:
* αυτός που δεν υπόκειται σε φυσικό θάνατο, ο αιώνιος, αυτός που δεν έχει ούτε αρχή, ούτε τέλος. Βλέπε: Αθανασία

Η λέξη μπορεί να αναφέρεται επίσης σε:
* ένα φυτό (αγαύη η αμερικανική): Αθάνατος (φυτό) 
* ένα ειδικό νερό (το «Αθάνατο Νερό», κατά τη Λαογραφία), 
* όποιον δάγκωνε και έπινε το αίμα του (βλ. «απέθαντους») ένα vampire ή ένας βρικόλακας, σύμφωνα με κάποιους (λαϊκούς) θρύλους τής μεσαιωνικής (ανατολικής και δυτικής) Ευρώπης, και
* διάφορα ελληνικά τοπωνύμια (π.χ. το χωριό Μελίβοια και ο οικισμός τού δήμου Ηρακλείου τής Κρήτης).

Στη Νεοελληνική, το ως άνω επίθετο αναφέρεται μεταφορικώς σε πρόσωπα αλησμόνητα (αείμνηστα) ή διακεκριμένα (π.χ. Ακαδημαϊκούς), σε επίλεκτα στρατιωτικά σώματα (βλ. απαθανατίζω ή/και αιωνίζω) και ανθεκτικά στον χρόνο έργα, πράγματα ή καταστάσεις.

## Πηγές
* Κορναράκης, Κ. Ι. Πού έστιν ο Θεός σου;» Το πρόσωπο μεταξύ ευαλωτότητας και ελπίδας σε εποχή πανδημικής κρίσης, Πίστη, Ελπίδα και Όραμα στον καιρό της Πανδημίας. Στο Πρακτικά Συνεδρίου (2022). (σσ. 110-134). Αθήνα.
* «Αθάνατος», ΘΗΕ 1 (1962) 588-589· 
* Vysheslavtsev B. P., The Eternal in Russian Philosophy, Grand rapids, MI and Cambridge, UK: Eerdmans, 2002· 
* ΠΛΜ 3 (1997) 252.

Κατηγορία:Τίτλοι
Αθυμία

Η **αθυμία** είναι η έλλειψη ευδιαθεσίας, βαρυθυμία, δυσθυμία, ακεφιά, στενοχώρια. Στην αρχαιότητα, ο όρος κυριολεκτικώς σήμαινε την ψυχική κατάσταση χωρίς οργή ή πάθος, την έλλειψη θάρρους, την ανησυχία, τη λιποψυχία, την αποθάρρυνση και τη δειλία.

Συνώνυμα οι λέξεις ακεφιά, βαρυθυμία, κακοδιάθεση, κακοκεφιά. 

Στην Ψυχιατρική και την Ψυχολογία, αθυμία σημαίνει την (παθολογική) απουσία συναισθημάτων, την αβουλία και τις μειωμένες επιδιώξεις, παρορμήσεις ή επιθυμίες, που ως συμπτώματα απαντούν σε διάφορες ψυχικές νόσους. Ειδικότερα, η αθυμία εκφράζει απλώς την έλλειψη διάθεσης και ευχάριστων συναισθημάτων μέχρι και την πλήρη αδιαφορία (απάθεια). Ο αυτός όρος μπορεί, επίσης, να δηλώνει συγγενή έλλειψη του θύμου αδένα.

## Η αθυμία στη θεολογία
Ο όρος «αθυμία» προέρχεται από το στερητικό «α» και την λέξη «θυμός». Με τον όρο «θυμός» δεν εννοείται  η  οργή, αλλά η  ζωτική ενέργεια του θυμοειδούς μέρους της ψυχής, η οποία φέρει τον άνθρωπο να βρίσκεται σε ζωηρή και ενεργητική ψυχοσωματική διάθεση. Οπότε «αθυμία» είναι η νοσηρή εκείνη κατάσταση, η οποία παραλύει τα νεύρα της ψυχής και άρα τον όλο άνθρωπο. Αυτή η παράλυση του αφαιρεί την δύναμη και την δυνατότητα να κινηθεί προς τον Θεό Δημιουργό του, προς τον συνάνθρωπό του, αλλά και προς τον ίδιο τον εαυτό του, ώστε να δη τι του συμβαίνει η πως πορεύεται. Έτσι διαλύεται ως προσωπικότητα.

Στην Π.Δ. γίνεται λόγος για «καρδίαν αθυμούσαν» (Δευτ. 28, 65), με την ψυχολογική σημασία τού όρου, δηλ. για μία βαριά θλίψη (Α’ Βασ. 1, 6). Ομοίως, ο όρος μπορεί να δηλώνει αποκαρδίωση και απογοήτευση για την ηθική και πνευματική κατάπτωση μιας κοινωνίας (Ψαλμ. 118, 53) ή να εκφράζει γενικώς τα δεινά και τη δυσχερή κοινωνικο-οικονομική θέση των πτωχών και αδικουμένων (Ησ. 25, 4). Στην Κ.Δ. απαντά, επίσης, το ρήμα «αθυμώ» (Κολ. 3, 21), με τη σημασία τού δειλιάζω και απελπίζομαι.

Για τους Ανατολικούς Πατέρες τής Εκκλησίας (Μάξιμο Ομολογητή, Ιωάννη Δαμασκηνό, Αντώνιο Μοναχό κ.ά.), που συνδέουν την αθυμία με τη λύπη και την ακηδία, η εν μέτρω αθυμία είναι δοσμένη από τον Θεό στην ανθρώπινη φύση (Ιω. Χρυσ., MPG 63, 685), όταν διαπράττουμε αμαρτία (MPG 47, 491), για να μας σμιλεύει τον χαρακτήρα (MPG 52, 596-597) και να μας διατηρεί σε πνευματική εγρήγορση. Εντούτοις, κατά τον ιερό Χρυσόστομο, η αθυμία πολλές φορές προέρχεται από τον κόρο, σχετιζόμενη έτσι με την ανία.

## Πηγές
* Κορναράκης, Κ. Ι. (2022). Βιολογία και Πνευματική ζωή: Οι αντηχήσεις των ιπποκρατικών θεωρήσεων της συναισθηματικής διάθεσης στο έργο του Ιωάννη του Δαμασκηνού εν σχέσει προς σύγχρονες ανθρωπολογικές εφαρμογές. Στο Β. Αρτινοπούλου, & Δ. Λαμπρέλλης, Κοινωνία και πολιτισμός στο μεταίχμιο δύο αιώνων: Αφιέρωμα Αντωνίου Παπαρίζου (σσ. 455-484). Αθήνα: Παπαζήση.

## Παραπομπές


Κατηγορία:Συναισθήματα
Vicus

Ως **vicus** εννοείται μικρή εγκατάσταση πολιτών, έξω από ρωμαϊκό φρούριο. Η ερμηνεία της λατινικής λέξης σύμφωνα με το *[[Λεξικό|Λεξικόν]] Λατινοελληνικόν*  του  Σ. Κουμανούδη είναι οίκος, κώμη, ρύμη, άμφοδος (δηλαδή κτήρια παραταγμένα στις δύο πλευρές ενός δρόμου), επίσης χωρίον και περιοικίς. Είναι συνώνυμο τής ελληνικής λέξης ο&#7990;κος, της Σανσκριτικής v&#237;&#347;- που σημαίνει "εγκατάσταση, ενδαίτημα", της Γοτθικής weihs που σημαίνει "χωριό, τόπος" και προέρχεται πιθανώς από το πρωτοινδοευρωπαϊκό *vi&#7729;- "που σημαίνει εγκαθίσταμαι, εγκατάσταση, αλλά και φυλή".  

## Παραπομπές - σημειώσεις



Κατηγορία:Κατηγορίες οικισμών
Αθυροστομία

Η **αθυροστομία** ή **αθυρογλωττία** (< α + θύρα + στόμα), indiscretion, ribaldry, Frechheit· είναι η έλλειψη κάθε μέτρου στη γλώσσα (η αδυναμία συγκράτησης, ο μη περιορισμός και η ακράτεια της γλώσσας), αδιακρισία, αυθάδεια, απρέπεια, ξετσιπωσιά, βωμολοχία, ακατάσχετη φλυαρία (βλ. πίεση ομιλίας).

Ο αθυρόστομος, αφού δεν θέτει φραγμούς στα λόγια του, πολλές φορές μεγαλοποιεί γεγονότα, υπερβάλλει μέσω τής φαντασίας του και επομένως ψεύδεται. Έτσι, οι αθυρόστομοι διαπρέπουν στην κατάκριση (βλ. κατάλαλο) και την αισχρολογία (βλ. αδυσώπητο, λαβρόστομο, αναιδή), αφού αγνοούν τη σημασία τής αιδούς και της συστολής. Συχνά, μάλιστα, ο θρασύγλωσσος για να έχει υλικό να ομιλεί, μεταξύ όλων των ανάρμοστων, χρησιμοποιεί και χονδροειδή ή/και αηδή αστεία, ανέκδοτα, κακότεχνες ευτραπελίες, βαρείς χαρακτηρισμούς.

Συνέπεια της αθυροστομίας είναι η αχαλίνωτη πολυλογία.

ΒΙΒΛΙΟΓΡΑΦΙΑ: 
* Αβούρης Σ. Ν., «Αθυροστομία», ΘΗΕ 1 (1962) 848.

Κατηγορία:Ηθική
Τσάμπιονσιπ Σκωτίας

Η **Τσάμπιονσιπ Σκωτίας** (αγγλικά: *Scottish Championship*) είναι η δεύτερη κατηγορία της Σκωτικής Επαγγελματικής Φούτμπολ Λιγκ (Scottish Professional Football League), η οποία ιδρύθηκε τον Ιούλιο του 2013.

## Ομάδες της σεζόν 2017–18
Παρακάτω ακολουθούν οι ομάδες που συμμετέχουν στην σεζόν 2017-18 της Τσάμπιονσιπ Σκωτίας.

*Μπρέχιν Σίτι
*Νταμπάρτον
*Νταντί Γιουνάιτεντ
*Ντανφέρμλιν Αθλέτικ
*Φόλκερκ
*Γκρίνοκ Μόρτον
*Ινβερνές Κ.Θ.
*Λίβινγκστον
*Κουίν οφ δε Σάουθ
*Σεντ Μίρεν

## Γήπεδα

## Παραπομπές


## Εξωτερικοί σύνδεσμοι
*

Κατηγορία:Εθνικά πρωταθλήματα ποδοσφαίρου Β΄ επιπέδου
2
Αγά Χαν

**Αγά Χαν** (Āqā Xān, επίσης *Aqa Khan* και *Agha Khan*), είναι ο κληρονομικός τίτλος του Ιμάμ του μεγαλύτερου κλάδου των Ισμαηλιτών ακολούθων της σιιτικής πίστης. Ανήκουν στο Ιμαμάτο των απογόνων του Ισμαήλ ιμπν Τζαφάρ, πρεσβύτερου γιου του Ιμάμη Τζα'φαρ αλ-Σαντίκ, ενώ ο μεγαλύτερος κλάδος του Σιιτισμού των Δωδεκαδιτών ακολουθεί τον Μουζά αλ-Καζίμ μικρότερο αδελφό του Ισμαήλ και τους διαδόχους του.  Οι Δωδεκαδίτες Ισμαηλίτες ακολουθούν επίσης τους γιους του Αμπντουλά Τζαφάρ μπιν Μουχάμαντ Ας-Σαντίκ (Abdullah Jafar bin Muhammad As-Sadiq), Ισμαήλ μπιν Τζαφάρ και Αμπούλ Χασάν Μούσα μπιν Τζαφάρ. Ένας τρίτος γιος, επίσης Ισμαήλ μπιν Τζαφάρ πέθανε σε παιδική ηλικία, χωρίς ποτέ να εισέλθει στη διαδικασία της διαδοχής.  Το βασίλειο των Φατιμιδών κυβερνάτο από επτά διαδόχους, μετά τους οποίους ξέσπασε διαφωνία ανάμεσα σε δύο πρίγκιπες &#8212; του Νιζάρ και του Μουσταλί η οποία κατέληξε στην ήττα των Νιζαρί και τη φυγή αρκετών από το Ιράν στην Αίγυπτο.

Σύμφωνα με τον Φαρχάντ Νταφτάρυ στο πρώτο μισό του 19ου αιώνα όταν οι Νιζαρί Ιμάμ ζούσαν ακόμη στο Ιράν ο τιμητικός τίτλος του "Αγά Χαν" αποδόθηκε στον Αγά Χασάν Αλί Σαχ, τον 46ο Ιμάμ των Ισμαηλιτών από τον Πέρση βασιλέα Φαθ-Αλί Σαχ Καζάρ, Σάχη της Περσίας.

## Διαδοχή στον 19ο αιώνα
#Αγά Χαν Α΄ - Χασάν Αλί Σαχ Μεχαλατί Αγά Χαν Α΄ (Hasan Ali Shah Mehalatee Aga Khan I) (1800&#8211;1881), 46ος Ιμάμ (1817&#8211;1881) 
#Αγά Χαν Β΄ - Αλή Σαχ Αγά Χαν Β΄ (Ali Shah Aga Khan II) (1830&#8211;1885), 47ος Ιμάμ (12 Απριλίου 1881&#8211;1885) 
#Αγά Χαν Γ΄ - Σερ Σουλτάν Μοχάμεντ Σαχ (Sir Sultan Mohamed Shah) (1877&#8211;1957), 48ος Ιμάμης (17 Αυγούστου 1885&#8211;1957) 
#Αγά Χαν Δ΄ - Πρίγκιπας Καρίμ Αλ Χουσεϊνί (Prince Karim Al Husseini) (γεν. 1936), 49ος Ιμάμ των Ισμαηλιτών (11 Ιουλίου 1957&#8211;παρόν)  

## Παραπομπές σημειώσεις
  
## Διαδίκτυο
*Aga Khan and the Ismailis - FILM 
*Aga Khan article at SIPA (Columbia University)  
*Interview on NPR, 25 September 2006: "Aga Khan Speaks Out on Understanding of Muslims" *Speech at University of Alberta on 9th of June, 2009 - Honorary Degree recipient and speech to 2009 graduands

Κατηγορία:Θρησκευτικοί ηγέτες
Κατηγορία:Ισλαμικοί θρησκευτικοί τίτλοι και βαθμοί
Πλίμουθ (Μοντσερράτ)

Το **Πλίμουθ** () ήταν η πρωτεύουσα της νήσου Μοντσερράτ, ενός Βρετανικού Υπερπόντιου Εδάφους στις Υπήνεμες Νήσους των Μικρών Αντίλλων. Βρισκόταν στη νοτιοδυτική ακτή του νησιού. Η πόλη σήμερα έχει εγκαταλειφθεί εντελώς μετά την καταστροφή της από τις εκρήξεις του ηφαιστείου του νησιού, του Σουφριέρ Χιλς το 1995 και το 1997. Πριν την εκκένωσή της ήταν ο μεγαλύτερος οικισμός του νησιού και είχε περίπου 4.000 κατοίκους. Το Πλίμουθ ήταν το μόνο λιμάνι του Μοντσερράτ. Σήμερα, το Πλίμουθ βρίσκεται στη ζώνη ηφαιστειακού αποκλεισμού και δεν είναι επισκέψιμο και αποτελεί μία πόλη φάντασμα. Η πρωτεύουσα έχει μεταφερθεί προσωρινά στο Μπρέιντς, στο βορειοδυτικό τμήμα του νησιού.

## Παραπομπές


Κατηγορία:Μοντσερράτ
Κατηγορία:Εγκαταλελειμμένοι οικισμοί
Εμβρυογένεση

μικρογραφία|<center>Εμβρυογένεση</center>

**Εμβρυογένεση** είναι το σύνολο των διαδικασιών που απαιτούνται για να αναπτυχθεί ένα έμβρυο. Από το γονιμοποιημένο ωάριο έως την εκκόλαψη (ψάρια, ερπετά, αμφίβια, πτηνά) ή τη γέννηση (θηλαστικά) μεσολαβεί ένα χρονικό διάστημα, κατά το οποίο τα κύτταρα του νέου οργανισμού αυξάνουν σε μέγεθος και αριθμό και διαφοροποιούνται, σχηματίζοντας δομές που τελικά θα δώσουν όργανα ή συστήματα οργάνων. Η εμβρυογένεση διαφέρει για κάθε είδος οργανισμού. Παρά το γεγονός ότι ορισμένα βασικά στάδια (βλαστίδιο, γαστρίδιο, νευρίδιο κλπ.) είναι περίπου τα ίδια, η ποικιλομορφία των οργανισμών επιβάλλει μια σειρά παραλλαγών στις διαδικασίες που απαιτούνται για να σχηματιστεί το έμβρυο του καθενός.

Κατηγορία:Εμβρυολογία
Φράουενφριντενσκιρχε

Η **Φράουενφριντενσκιρχε** (*Frauenfriedenskirche*, σημαίνει στα γερμανικά *Ναός της Παναγίας Ειρήνης*), είναι μία Ρωμαιοκαθολική εκκλησία στο Μπόκενχαϊμ της Φραγκφούρτης. Χτίστηκε από τον Hans Herkommer κατά τα έτη 1927-1929. Η εκκλησία είναι ένα ασυνήθιστο δείγμα μεσοπολεμικής νεωτεριστικής αρχιτεκτονικής, που συνδυάζει στοιχεία του εξπρεσιονισμού με τη «Νέα Αντικειμενικότητα» της αρχιτεκτονικής Bauhaus.

Το σχέδιο για την κατασκευή μίας τέτοιας εκκλησίας αναπτύχθηκε το 1916 από την Hedwig Dransfeld, τότε πρόεδρο της *Katholischer Deutscher Frauenbund* (Καθολική Γερμανική Οργάνωση Γυναικών). Η εκκλησία είχε σκοπό να εκπροσωπεί μια προσευχή για την ειρήνη και επίσης να χρησιμεύσει ως ένα μνημείο για τους πεσόντες του Α' Παγκοσμίου Πολέμου. Τα χρήματα που συλλέχθηκαν αρχικά για το το έργο χάθηκαν λόγω του γερμανικού υπερπληθωρισμού της περιόδου 1914-1923. Ο ναός ολοκληρώθηκε τελικά στις 5 Μαΐου 1929.

## Παραπομπές


## Εξωτερικοί σύνδεσμοι
* 

Κατηγορία:Φραγκφούρτη
Κατηγορία:Εκκλησίες στη Γερμανία
Κατηγορία:Εκκλησίες αφιερωμένες στην Παναγία
Σύμπλεγμα Μνημείων Χουέ

Πρωτεύουσα του ενοποιημένου Βιετνάμ το 1802, η Χουέ υπήρξε πολιτικό, πολιτισμικό και θρησκευτικό κέντρο υπό τη δυναστεία Νκουγιέν έως το 1945. Αποτελεί εξαιρετικό δείγμα της δύναμης της εξαφανισμένης φεουδαρχικής στο απόγειό της κατά τον 19ο αι. Το **σύμπλεγμα των μνημείων** της είναι παράδειγμα ανατολικής φεουδαρχικής πρωτεύουσας, καθώς επίσης του σχεδιασμού και οικοδόμησης μιας οχυρωμένης πρωτεύουσας σε συγκριτικά μικρή χρονική περίοδο. Η ακεραιότητα του περιγράμματος της πόλης και του κτηριακού σχεδιασμού συνιστά δείγμα ύστερου φεουδαρχικού αστικού σχεδιασμού.

## Ο χώρος
Ο συνολικός χώρος περιλαμβάνει την πρωτεύουσα με την 'Πορφυρή Απαγορευμένη Πόλη' στο κέντρο της και τα ανάκτορα, όπως επίσης και τα σχετικά συνδεόμενα μνημεία, έξω από την πόλη, που περιλαμβάνουν τους τάφους των αυτοκρατόρων Γκία Λονγκ, Νινχ Μανγκ, Τιέου Τρι, Του Ντοκ, Ντουκ Ντουκ, Ντονγκ Κχανχ και Κχάι Ντινχ, όπως επίσης και ένα σύμπλεγμα από ναούς, παγόδες και άλλους πνευματικούς τόπους.

## Βλ. επίσης
*Κατάλογος Μνημείων Παγκόσμιας Κληρονομιάς 
*Μνημείο Παγκόσμιας Κληρονομιάς

## Παραπομπές σημειώσεις

## Εξωτερικοί σύνδεσμοι
*Φωτογραφικό υλικό. 
*Χρονολογικός πίνακας των μνημείων της Χουέ

Κατηγορία:Μνημεία Παγκόσμιας Κληρονομιάς στο Βιετνάμ
Windows Me

Τα **Windows Me** (Millennium Edition) ήταν σχεδιασμένα για χρήση σε οικιακούς υπολογιστές και παρείχαν αρκετές βελτιώσεις στις λειτουργίες μουσικής, βίντεο και οικιακής δικτύωσης, καθώς επίσης και στην αξιοπιστία, σε σύγκριση με τις προηγούμενες εκδόσεις. Τα Windows Me κυκλοφόρησαν στις 14 Σεπτεμβρίου του 2000. Η υποστήριξη των Windows Me έληξε στις 31 Δεκεμβρίου του 2003, ενώ η εκτεταμένη υποστήριξη έληξε στις 11 Ιουλίου του 2006.
## Νέες εμφανίσεις
Επαναφορά συστήματος, μια δυνατότητα που μπορεί να επαναφέρει τη ρύθμιση παραμέτρων του λογισμικού του υπολογιστή σε ημερομηνία ή ώρα αλλά οταν έκανες επαναφορά τοτε εκαναν και οι ιοι που ειχες διαγράψει προγενέστερη αυτής κατά την οποία παρουσιάστηκε το πρόβλημα. Το Movie Maker παρέχει στους χρήστες τα εργαλεία για ψηφιακή επεξεργασία, αποθήκευση και κοινή χρήση οικιακών βίντεο. Και με τις τεχνολογίες Microsoft Windows Media Player 7, ο χρήστης έχει τη δυνατότητα εντοπισμού, οργάνωσης και αναπαραγωγής ψηφιακών μέσων.

## Τεχνικές πληροφορίες
Από τεχνική άποψη, τα Windows Me ήταν το τελευταίο λειτουργικό σύστημα της Microsoft που αναπτύχθηκε βασισμένο στον κώδικα των Windows 95. Η Microsoft ανακοίνωσε ότι όλα τα μελλοντικά προϊόντα λειτουργικών συστημάτων θα βασίζονταν στον πυρήνα των Windows NT και Windows 2000.
μικρογραφία|Η επιφάνεια εργασίας των Windows Me στα αγγλικά

## Παραπομπές


Κατηγορία:Microsoft Windows
Windows 2000

Τα **Windows 2000** είναι ένα λειτουργικό σύστημα που αναπτύχθηκε από την Microsoft, κυκλοφόρησε για βιομηχανοποίηση στις 15 Δεκεμβρίου του 1999, έγινε διαθέσιμο στις 17 Φεβρουαρίου του 2000 και είναι ο διάδοχος των Windows NT 4.0. Σχεδιασμένα με γνώμονα τη δοκιμασμένη βάση κώδικα των Windows NT 4.0, τα Windows 2000 προσέθεσαν σημαντικές βελτιώσεις στην αξιοπιστία, στην ευκολία χρήσης, στη συμβατότητα πρόσβασης στο διαδίκτυο (Internet) και στην υποστήριξη της χρήσης φορητών υπολογιστών. Κατά τη διάρκεια της ανάπτυξής τους, τα Windows 2000 αναφέρονταν ως *Windows NT 5.0*. Τα Windows 2000 διαδέχτηκαν τα Windows XP και Windows Server 2003.

Μεταξύ άλλων βελτιώσεων, τα Windows 2000 απλούστευσαν την εγκατάσταση υλικού προσθέτοντας υποστήριξη σε ένα εύρος προϊόντων υλικού Τοποθέτησης και Άμεσης Λειτουργίας, στα οποία περιλαμβάνονταν εξελιγμένα προϊόντα δικτύωσης και ασύρματης λειτουργίας, συσκευές USB, συσκευές IEEE 1394 και συσκευές υπερύθρων.

Τέσσερις εκδόσεις των Windows 2000 κυκλοφόρησαν: τα *Professional*, *Server*, *Advanced Server* και *Datacenter Server*, τα τελευταία εκ των οποίων και κυκλοφόρησαν σε βιομηχανία και έγιναν διαθέσιμα μήνες μετά την κυκλοφορία των άλλων εκδόσεων.

Παρόλο που η Microsoft τα παρουσίασε ως την πιο ασφαλή έκδοση των Windows, τα Windows 2000 έγιναν μεγάλος στόχος για ιούς υψηλού προφίλ, όπως τα Code Red και Nimda. Για δέκα χρόνια μετά την κυκλοφορία τους, τα Windows 2000 εξακολουθούσαν και δεχόταν διορθώσεις για ευπάθειες ασφαλείας μέχρι το τέλος της υποστήριξης τους στις 13 Ιουλίου του 2010, με την Microsoft όμως να μην είχε λάβει μέτρα εναντίων δύο θεμάτων ασφάλειας στο TCP/IP, τα οποία ανακαλύφτηκαν το 2009, υποστηρίζοντας ότι θα χρειαζόταν πολλή προσπάθεια για την διόρθωση. Αυτό το πρόβλημα δεν διορθώθηκε στα Windows XP. Η Microsoft προτίμησε την ενεργοποίηση του τείχους προστασίας.

## Τεχνικές πληροφορίες
Ο έλεγχος ανταπόκρισης σε συνθήκες πίεσης, που γινόταν στα Windows 2000 κάθε βράδυ κατά τη διάρκεια της ανάπτυξης, αντιστοιχούσε σε τρεις μήνες λειτουργίας μέχρι και 1.500 υπολογιστών.

## Παραπομπές


Κατηγορία:Windows NT
Ελληνοβουδιστική τέχνη

Η **ελληνοβουδιστική τέχνη** είναι η καλλιτεχνική έκφραση του Ελληνοβουδισμού, που είναι ουσιαστικά πολιτισμικός συγκρητισμός ανάμεσα στην κλασική ελληνική κουλτούρα και τον βουδισμό.

## Ιστορικά στοιχεία
εναλλ.=|αριστερά|μικρογραφία|430x430εσ
Η **ελληνοβουδιστική τέχνη**  αναπτύχθηκε σε μια περίοδο μεγαλύτερη της χιλιετίας στην Κεντρική Ασία, ανάμεσα στις κατακτήσεις του Μεγάλου Αλεξάνδρου στον 4ο αιώνα π.Χ, και στις ισλαμικές κατακτήσεις του 7ου αιώνα. Η ελληνοβουδιστική τέχνη χαρακτηρίζεται από τον ισχυρό ιδεαλιστικό ρεαλισμό της ελληνιστικής τέχνης και τις πρώτες αναπαραστάσεις του Βούδα με ανθρώπινη μορφή, πράγμα που βοήθησε στον ορισμό του καλλιτεχνικού (και ειδικότερα του γλυπτικού) κανόνα για τη βουδιστική τέχνη διαμέσου της ασιατικής ηπείρου έως σήμερα. Αποτελεί επίσης ένα ισχυρό παράδειγμα  πολιτισμικού συγκρητισμού ανάμεσα στις ανατολικές και δυτικές παραδόσεις.

## Kαταγωγή

Η καταγωγή της ελληνοβουδιστικής τέχνης θα πρέπει να αναζητηθεί στο Ελληνικό βασίλειο της Βακτριανής (250 π.Χ &#8211; 130 π.Χ), που βρίσκονταν στο σημερινό Αφγανιστάν, από το οποίο δημιουργήθηκε το μετέπειτα Ινδοελληνικό βασίλειο (180 π.Χ-10 π.Χ). Υπό την κυριαρχία των ινδοελληνικών βασιλέων και μετέπειτα της αυτοκρατορίας των Κουσάν, η αλληλεπίδραση της ελληνικής και βουδιστικής κουλτούρας άνθισε στην περιοχή της Γανδάρα, στο σημερινό βόρειο Πακιστάν, πριν εξαπλωθεί περαιτέρω μέσα στην Ινδία, επηρεάζοντας την τέχνη της περιοχής Μαθούρα του Ουτάρ Πραντές, και στη συνέχεια την Χίντου τέχνη της αυτοκρατορίας Γκούπτα, η οποία επρόκειτο να επεκταθεί στην υπόλοιπη νοτιοανατολική Ασία. 

## Eπίδραση
Η επίδραση της ελληνοβουδιστικής τέχνης  απλώθηκε επίσης βόρεια  προς την Κεντρική Ασία, επηρεάζοντας σε μεγάλο βαθμό την τέχνη του Ταρίμ, και ουσιαστικά τις τέχνες στην Κίνα, την Κορέα και την Ιαπωνία



## Έκθεση φωτογραφιών


File:Gandhara soldiers.jpg|
File:Great Departure - Schist - ca 2nd Century CE - Gandhara - Loriyan Tangai - ACCN 5043 - Indian Museum - Kolkata 2016-03-06 1480.JPG|
File:Four Scenes from the Life of the Buddha - Enlightenment - Kushan dynasty, late 2nd to early 3rd century AD, Gandhara, schist - Freer Gallery of Art - DSC05124.JPG|
File:Sculptures Jamal Garhi.jpg|
File:Buddha-Vajrapani-Herakles.JPG|
File:Stupa circumference with 13 incidents of the life of the Buddha. Sikri Yusufzai stupa. Art of Gandhara.jpg|
File:Rzeźby z buddyjskiej stupy - Hadda - 001551s.jpg|

File:05 Descent to Sankasya, 3c (34342993764).jpg|
File:BuddhaHead.JPG|Γανδάρα Βούδας, 1ος-2ος αιώνας
File:Series of Indo-Corinthian capitals from Jamal-Garhi.jpg|
File:Gandhara Athena Lahore Museum.jpg|
File:Hunting scene Jamal Garhi.jpg|



File:Heracles-Shukongoshin.JPG


## Παραπομπές-σημειώσεις


Κατηγορία:Αρχαία τέχνη
Κατηγορία:Βουδισμός
Κατηγορία:Ελληνικό Βασίλειο της Βακτρίας
Κατηγορία:Ινδοελληνικό βασίλειο
Κατηγορία:Ελληνιστική περίοδος
ΡΣΣ Βιζέ

Η **Ρουαγιάλ Σερκλ Σπορτίφ Βιζέ** ήταν μια βελγική ποδοσφαιρική ομάδα από την πόλη Βιζέ της Επαρχίας της Λιέγης. Συμμετέχει στη δεύτερη κατηγορία του βελγικού ποδοσφαίρου. Ιδρύθηκε το 1924. Έδρα της ομάδας είναι το Σταντ ντε λα Σιτέ ντε λ'Ουά, χωρητικότητας 5.400 θέσεων. Καλύτερη επίδοση της ομάδας στο Κύπελλο Βελγίου (ποδόσφαιρο ανδρών) είναι στο γύρο των 32 τον Ιούλιο του 1994.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1924
Κατηγορία:Ποδοσφαιρικές ομάδες Βελγίου
Καρλ φον Νόρμαν-Έρενφελς

Ο **Καρλ Φρίντριχ Λέμπερεχτ φον Νόρμαν-Έρενφελς** (γερμ.: *Karl Friedrich Leberecht von Normann-Ehrenfels*, εξελληνισμένα: Κάρολος Νόρμαν / Στουτγκάρδη, 14 Σεπτεμβρίου 1784 – Μεσολόγγι, 15 Νοεμβρίου 1822) ήταν Γερμανός στρατιωτικός από τη Βυρτεμβέργη, ο οποίος πολέμησε στους Ναπολεόντειους Πολέμους. Ως Φιλέλληνας μετέβη στην Ελλάδα, προκειμένου να ενισχύσει τον αγώνα των επαναστατών κατά την περίοδο της Επανάσταση του 1821, όπου και απεβίωσε έπειτα από τραύματα που είχε υποστεί στη Μάχη του Πέτα το 1822.

## Βιογραφία
Ο Καρλ φον Νόρμαν-Έρενφελς ήταν γιος του δικαστή και κόμη Φίλιπ Κρίστιαν φον Νόρμαν-Έρενφελς, ο οποίος υπηρέτησε ως πρωθυπουργός του Βασιλείου της Βυρτεμβέργης κατά την περίοδο 1806–1812.

Ο Καρλ φον Νόρμαν εντάχθηκε το 1799 σε ένα σύνταγμα Αυστριακών Θωρακοφόρων. Σύντομα, έλαβε τίτλο διοικητή και πολέμησε μαζί με τους Αυστριακούς έως την υπογραφή της Ειρήνης της Λυνεβίλ. Με τη βοήθεια του πατέρα του, μετατοπίστηκε στη συνέχεια στο στρατό του Βασιλείου της Βυρτεμβέργης, φτάνοντας έως το αξίωμα του αντισυνταγματάρχη και διοικητή του Συντάγματος Ελαφρών Ιππέων της Βασιλικής Φρουράς το 1810. Το 1812, ηγήθηκε του συντάγματός του κατά τη γαλλική εισβολή στη Ρωσία. Το 1813, ως υποστράτηγος, οργάνωσε και ηγήθηκε μιας ταξιαρχίας ιππικού, αρχικά με το μέρος των Γάλλων, αν και στις 18 Οκτωβρίου προτίμησε να ταχθεί με το μέρος των Συμμαχικών Δυνάμεων, κι αυτό παρά το γεγονός ότι η Βυρτεμβέργη εξακολουθούσε να είναι σύμμαχος δύναμη του Ναπολέοντα. Η πράξη αυτή οδήγησε τον βασιλιά Φρειδερίκο Α΄ της Βυρτεμβέργης να απαγορεύσει στον Νόρμαν την επιστροφή στη Βυρτεμβέργη. Δεν ήταν παρά μονάχα μετά το θάνατο του βασιλιά, το Μάρτιο του 1817,  που του επετράπη η επιστροφή στην πατρίδα του, αν και η απαγόρευση εισόδου παρέμενε όσον αφορούσε την πρωτεύουσα του βασιλείου, Στουτγκάρδη.

Μετά το θάνατο του πατέρα του, τον διαδέχτηκε ως κύριος των γαιών που αυτός διέθετε στο Έρενφελς, αλλά στις αρχές του 1822, μαζί και με άλλους Φιλέλληνες, αναχώρησε για την Ελλάδα για να συμπαρασταθεί στους Έλληνες επαναστάτες κατά τον γενικό ξεσηκωμό τους ενάντια στην Οθωμανική Αυτοκρατορία. Υπηρέτησε ως αρχηγός του επιτελείου του Αλέξανδρου Μαυροκορδάτου στην καταστροφική μάχη του Πέτα στις 4 Ιουλίου 1822, και απεβίωσε από τα τραύματά του σε αυτή λίγους μήνες αργότερα στο Μεσολόγγι.

## Πηγή
* 

* ΕΕΦ (eefshp.org) - Στρατηγός Κάρολος Νόρμαν, Γερμανός Φιλέλληνας, ευγενής και ηρωική μορφή του 1821. Ανακτήθηκε στις 20 Φεβρουαρίου 2022.

Κατηγορία:Γερμανοί στρατιωτικοί
Κατηγορία:Φιλέλληνες
Κατηγορία:Κόμητες της Γερμανίας
Κατηγορία:Αγωνιστές του 1821
Κατηγορία:Αξιωματικοί του Ελληνικού Στρατού
Κοπρόλιθος

Η λέξη **κοπρόλιθος** έχει δύο έννοιες:
*Κοπρόλιθος (γεωλογία): Στη γεωλογία, κοπρόλιθοι ονομάζονται τα περιττώματα όντων που είχαν ζήσει στο παρελθόν και έχουν μετατραπεί σε απολιθώματα
*Κοπρόλιθος (ιατρική): Στην ιατρική, κοπρόλιθοι ονομάζονται σκληρυμένες ουσίες που σχηματίζονται από κόπρανα στα έντερα και μπορεί να προκαλούν προβλήματα στην υγεία
Γανδάρα

Η **Γανδάρα** (ګندارا, گندھارا, गन्धार) ήταν αρχαίο βασίλειο των παραποτάμιων κοιλάδων του Σουάτ, του Καμπούλ και του Ποδοχάρ στο σύγχρονο Πακιστάν και τη δυτική Ινδία. Οι κύριες πόλεις του ήταν η *Purushapura* (Πουρουσαπούρα, η αρχαία Πευκέλα ή Πευκελαώτις, το σύγχρονο Πεσαβάρ), που σημαίνει κυριολεκτικά "πόλη των ανθρώπων" και η *Takshashila* (Τάξιλα). Αποτελεί μια από τις περιοχές της Ινδίας στις οποίες επεκτάθηκε ο Μέγας Αλέξανδρος κατά τις εκστρατείες του στην Ινδία περί του 326 - 325 π.Χ., όπου και ίδρυσε την ομώνυμη επαρχία της περιοχής. Αποτελούνταν από δυο γεωγραφικώς διακριτές περιφέρειες, την πεδινή Γανδαρίδα με έδρα τα Τάξιλα, και την πιο ορεινή Γανδαρίτιδα με έδρα την Πευκελαώτιδα. Η Γανδαρίτις συνόρευε με τις Παροπαμισάδες, όπου υπήρχει η μεγαλύτερη πυκνότητα Ελλήνων αποίκων στην ευρύτερη περιοχή της Βακτρίας και των Ινδιών (4ος π.Χ. - 5ος αι μ.Χ.). 

Το βασίλειο της Γανδάρας διήρκεσε από τη βεντική περίοδο (c. 1500-500 π.Χ.) έως τον 11ο αιώνα μ.Χ. Ως κέντρο του βουδιστικού πολιτισμού, έφτασε στον κολοφώνα της κατά την περίοδο από τον 1ο έως τον 5ο αιώνα επί των βασιλέων Κουσάν. ο περσικός όρος Σαχί χρησιμοποιείται από τον ιστορικό συγγραφέα Αλ Μπιρουνί ως αναφορά στην κυβερνώσα δυναστεία που ανέλαβε από τους *Kabul Shahi* και κυβέρνησε την περιοχή έως τον 10ο και 11ο αιώνα. Κατόπιν η περιοχή κατακτήθηκε από τον Μαχμούντ του Γκαζνί το 1021, και το όνομα Γανδάρα έσβησε. Κατά την ισλαμική περίοδο η περιοχή διοικείτο από τη Λαχώρη ή από την Καμπούλ. Κατά την περίοδο της αυτοκρατορίας των Μογγόλων η όλη επικράτεια ήταν τμήμα της επαρχίας της Καμπούλ.

## Παραπομπές-σημειώσεις


## Εξωτερικοί σύνδεσμοι
* Livius.org: Gandara 
* The Buddhist Manuscript project
* University of Washington's Gandharan manuscript
* Coins of Gandhara janapada


Κατηγορία:Ιστορικές περιοχές του Αφγανιστάν
Κατηγορία:Σατραπείες της Περσικής Αυτοκρατορίας
Γανδαρα
Κοπρόλιθος (γεωλογία)

**Κοπρόλιθος** στη γεωλογία ονομάζεται το γεωλογικό απολίθωμα κοπράνων. Οι κοπρόλιθοι βρίσκονται συνήθως σε περιβάλλοντα που επέτρεψαν την απολίθωση των κοπράνων και δίνει τη δυνατότητα στους παλαιοντολόγους να πάρουν πληροφορίες για την τροφή όντων που έζησαν στο παρελθόν.

Η ανακάλυψη των κοπρολίθων έγινε όταν η συλλέκτης, έμπορος απολιθωμάτων και παλαιοντολόγος Μαίρη Άνινγκ (Mary Anning) βρήκε κάποια απολιθώματα στο στομάχι ιχθυοσαύρων στην περιοχή Λάιμ Ρέγκις (Lyme Regis) της Νότιας Αγγλίας. Όταν αυτά έσπαγαν, η Άνινγκ διαπίστωνε ότι περιείχαν κόκαλα από μικρότερα ψάρια. Αυτές οι παρατηρήσεις της, οδήγησαν το γεωλόγο Ουίλιαμ Μπάκλαντ (William Buckland) να αναπτύξει τη θεωρία ότι αυτά ήταν απολιθώματα κοπράνων το 1829.

Η μελέτη των κοπρολίθων μπορεί να δείξει αν κάποιο ζώο ήταν φυτοφάγο ή χορτοφάγο και την ποικιλία που αποτελούσε την τροφή του. Έχουν βρεθεί κοπρόλιθοι μετά την Κάμβρια περίοδο.

## Εξωτερικοί σύνδεσμοι
*Μελέτη κοπρολίθων

## Πηγές
*Κοπρόλιθος

Κατηγορία:Απολιθώματα
Κατηγορία:Κόπρανα
Πιερ Λαρούς

Ο **Πιερ Λαρούς** (*Pierre Larousse*, 23 Οκτωβρίου 1817 - 3 Ιανουαρίου 1875) ήταν Γάλλος γραμματικός, λεξικογράφος και εγκυκλοπαιδιστής. Εξέδωσε σειρά εκπαιδευτικών έργων, ανάμεσά τους το *Grand Dictionnaire universel du XIXe si&#232;cle*.
  
## Η ζωή του
Γεννήθηκε στο Τουσί της Γαλλίας από πατέρα σιδηρουργό και μητέρα ξενοδόχο και πέρασε την παιδική του ηλικία διαβάζοντας βιβλία. Στα 17 κέρδισε σε διαγωνισμό μια θέση στη σχολή πρωτοβάθμιας εκπαίδευσης των Βερσαλλιών. Κατόπιν επέστρεψε στο Τουσί για να διδάξει, αν και διαφωνούσε με τις διδακτικές μεθόδους της εποχής του. Το 1840 εγκατέλειψε το Τουσί για το Παρίσι. Με τις λιγοστές οικονομίες του νοίκιασε μια σοφίτα στο Καρτιέ Λατέν και ακολούθησε όσα δωρεάν μαθήματα ήταν δυνατόν να βρει στη Σορβόνη, στην Ακαδημία Τεχνών και Επαγγελμάτων, στο Γαλλικό Κολέγιο, στο Μουσείο Φυσικής Ιστορίας χωρίς ωστόσο να λάβει τα ανάλογα πτυχία, γεγονός που του πρόσδωσε τη φήμη του αυτοδίδακτου.

## Παραπομπές


## Εξωτερικοί σύνδεσμοι

* 1872: *Dictionnaire lyrique ou Histoire des Opéras* by Félix Clément & Pierre Larousse. Online at Internet Archive (Title page, First entry, Supplément, Table alphabétique des noms des compositeurs cités dans ce livre; Deuxième Supplément, 1869–1872, Table alphabétique des noms des compositeurs cités dans ce deuxième supplément).
* 1881: *Dictionnaire lyrique ou Histoire des Opéras* by Félix Clément & Pierre Larousse. Online at Internet Archive (Title page, First entry, Supplément, Table alphabétique des noms des compositeurs cités dans ce livre; Deuxième supplément, 1869–1872, Table alphabétique des noms des compositeurs cités dans ce deuxième supplément; Troisième supplément, 1873–1876, Table alphabétique des noms des compositeurs cités dans ce troisième supplément; Quatrième supplément, 1877–1880,  Table alphabétique des noms des compositeurs cités dans ce quatrième supplément).
* 1905: *Dictionnaire des Opéras (Dictionnaire lyrique)* by Félix Clément & Pierre Larousse, αναθεωρημένη έκδοση Arthur Pougin. Online at Internet Archive (Title page, First entry, Supplément, 1904); copy 2.

Κατηγορία:Γάλλοι λεξικογράφοι
Αυλώνας Αχαΐας

Ο **Αυλώνας Αχαΐας** είναι μικρός οικισμός της Τοπικής Κοινότητας Καλαβρύτων του Δήμου Καλαβρύτων, σύμφωνα με τη διοικητική διαίρεση του Προγράμματος «Καλλικράτης» που ισχύει στην Ελλάδα από το 2011. Με την προηγούμενη διοικητική διαίρεση του Σχεδίου «Καποδίστριας», ανήκε στο Δημοτικό Διαμέρισμα Καλαβρύτων του Δήμου Καλαβρύτων. Είναι χτισμένος σε υψόμετρο περίπου 730 μέτρων βόρεια-βορειανατολικά της κωμόπολης των Καλαβρύτων και σε απόσταση μικρότερη των 2 χιλιόμετρων από αυτή.

Ο πληθυσμός του, σύμφωνα με την εθνική απογραφή του 2011, είναι 31 κάτοικοι.

Παλαιότερα ονομαζόταν **Αυλές**.

## Πληθυσμός

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Ιστοσελίδα Μoriasnow: Αυλώνας
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Attack of the Killer B's

Το **Attack of the Killer B's** είναι συλλογή τραγουδιών του αμερικάνικου thrash metal συγκροτήματος Anthrax, η οποία κυκλοφόρησε τον Ιούνιο του 1991 μέσω της δισκογραφικής εταιρείας "Island Records".

Η συγκεκριμένη συλλογή εκδόθηκε σε λογοκριμένη και μη λογοκριμένη έκδοση. Τα "*Milk (Ode to Billy)*" και "*Chromatic Death*" είναι διασκευές σε τραγούδια των S.O.D., το "*Bring the Noise*" ηχογραφήθηκε σε συνεργασία με τους Public Enemy, ενώ το "*I'm the Man '91*" είναι νέα ηχογράφηση του ομώνυμου κομματιού από το ΕΡ "*[[I'm the Man]]*". Επίσης, οι ζωντανές ηχογραφήσεις των "*Keep it in the Family*" και "*Belly of the Beast*" πραγματοποιήθηκαν τον Δεκέμβριο του 1990 κατά την περιοδεία για την προώθηση του "*[[Persistence of Time]]*".

Η εμπορική επιτυχία του "*Attack of the Killer B's*" ήταν αρκετά μεγάλη αφού ανέβηκε στο Top-30 του Billboard και το # 13 στη Μεγάλη Βρετανία, για να βραβευθεί τελικά ως χρυσό.

## Τραγούδια
1. **Milk (Ode to Billy)** *(Milano, Benante, Lilker, Rosenfeld)* - 3:44
2. **Bring the Noise** *(Ridenhour, Shocklee, Sadler, Belladonna, Spitz, Ian, Bello, Benante)* - 3:28
3. **Keep it in the Family (Live)** *(Belladonna, Spitz, Ian, Bello, Benante)* - 7:19
4. **Startin' Up a Posse** *(Belladonna, Spitz, Ian, Bello, Benante)* - 4:14
5. **Protest and Survive** *(Morris, Wainwright, Maloney, Roberts)* - 2:20
6. **Chromatic Death** *(Milano, Benante, Lilker, Rosenfeld)* - 1:28
7. **I'm the Man '91** *(Belladonna, Spitz, Ian, Bello, Benante, Rooney)* - 5:00
8. **Parasite** *(Frehley)* - 3:14
9. **Pipeline** *(Spickard, Carman)* - 2:00
10. **Sects** *(Krief, Bonvoisin)* - 3:06
11. **Belly of the Beast (Live)** *(Belladonna, Spitz, Ian, Bello, Benante)* - 6:01
12. **N.F.B. (Dallabnikufesin)** *(Belladonna, Spitz, Ian, Bello, Benante)* - 2:16
13. **Madhouse (Live)** *(Belladonna, Spitz, Ian, Bello, Benante)* - 4:04

## Θέσεις τσαρτ

## Βραβεία
***Attack of the Killer B's*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 

## Τα μέλη του συγκροτήματος
Τα τραγούδια του "*Attack of the Killer B's*" ηχογραφήθηκαν από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα, φωνητικά
* Chuck D - φωνητικά στο "*Bring the Noise*"
* Flavor Flav - φωνητικά στο "*Bring the Noise*"
* Μαρκ Ντόντσον - φωνητικά στο "*Startin' Up a Posse*"

## Παραπομπές


## Πηγές
* Allmusic review
* Anthrax - Attack Of The Killer B's (Vinyl, LP) at Discogs
* Encyclopaedia Metallum review

Κατηγορία:Άλμπουμ του 1991
Κατηγορία:Compilation άλμπουμ των Anthrax
Μπρέιντς

To **Μπρέιντς** () ή **Μπρέιντς Ιστέιτ** () είναι χωριό και πρωτεύουσα της νήσου Μοντσερράτ, ένα Βρετανικό Υπερπόντιο Έδαφος στις Υπήνεμες Νήσοι των Μικρών Αντίλλων, από το 1998. Το Μπρέιντς έγινε η προσωρινή πρωτεύουσα του Μοντσερράτ μετά τη μόνιμη εκκένωση του Πλίμουθ το 1997 εξαιτίας των εκρήξεων του Σουφριέρ Χιλς. Τα κυβερνητική κτίρια κτίστηκαν στο Μπρέιντς. Σήμερα υπολογίζεται ότι έχει 1.000 κατοίκους. Βρίσκεται κοντά στο βορειοδυτικό άκρο του νησιού. Έχει προταθεί η νέα πρωτεύουσα να μετονομαστεί σε Πορτ Νταιάνα, προς τιμήν της πριγκήπισσας Νταϊάνας.

## Παραπομπές


Κατηγορία:Μοντσερράτ
Πωλ Μπέιλοφ

Ο **Πωλ Μπέιλοφ** (*αγγλ. "Paul Baloff"*, 25 Απριλίου 1960 - 2 Φεβρουαρίου 2002) ήταν Αμερικάνος τραγουδιστής της thrash metal μουσικής, γνωστός ως μέλος της αρχικής σύνθεσης των Exodus.

## Καριέρα
Ο Μπέιλοφ σχημάτισε τους Exodus μαζί με τον κιθαρίστα Κερκ Χάμμετ, τον μπασίστα Τζεφ Άντριους και το ντράμερ Τομ Χάντινγκ το 1981. Έχοντας ως μεγαλύτερη επιρροή συγκροτήματα του New Wave of British Heavy Metal και του πανκ, το συγκρότημα ξεκίνησε να δίνει συναυλίες με άλλους μουσικούς της thrash metal σκηνής όπως οι Metallica, οι Flotsam and Jetsam, οι Testament και οι Death Angel.

Το 1983, ο Χάμμετ αποχώρησε από το συγκρότημα δίνοντας τη θέση του στους Γκάρι Χολτ και Ρικ Χάνολτ, με τους Exodus να ηχογραφούν το "*[[Bonded by Blood]]*", ένα από τα σπουδαιότερα άλμπουμ του είδους. Ο ιδιόρρυθμος χαρακτήρας του Μπέιλοφ ήρθε σε αντιπαράθεση με τα υπόλοιπα μέλη του σχήματος, με αποτέλεσμα να απολυθεί πριν ξεκινήσουν τις ηχογραφήσεις για το δεύτερο τους άλμπουμ "*[[Pleasures of the Flesh]]*". Στο συγκεκριμένο δίσκο αναφέρεται το όνομα του στη σύνθεση τριών κομματιών, αλλά τα φωνητικά ηχογραφήθηκαν από τον Στηβ Σόουζα.

Ο Μπέιλοφ σχημάτισε τους Piranha, αλλά δεν πραγματοποίησαν επίσημες ηχογραφήσεις και διαλύθηκαν μετά από τα ντέμο "*Big Fucking Teeth*" και "*Demo # 2*". Το ίδιο διάστημα, οι Exodus γνώρισαν επιτυχία αλλά τα εσωτερικά προβλήματα οδήγησαν το συγκρότημα σε διάλυση, το 1992.

Το 1997, επέστρεψε στους επανενωμένους Exodus, ηχογραφώντας το ζωντανό άλμπουμ "*[[Another Lesson in Violence]]*" και περιοδεύοντας μέχρι και την επόμενη χρονιά. Το συγκρότημα πέρασε στον πάγο, για να επανέλθουν στην ενεργό δράση το 2001 προγραμματίζοντας περιοδείες αλλά και την ηχογράφηση ενός νέου στούντιο άλμπουμ. Παρ' όλα αυτά, στις 31 Ιανουαρίου 2002 ο Μπέιλοφ υπέφερε ένα βαρύ εγκεφαλικό επεισόδιο και έπεσε σε κώμα. Λίγο αργότερα, ανακοινώθηκε ότι ήταν εγκεφαλικά νεκρός και στις 2 Φεβρουαρίου το ιατρικό προσωπικό διέκοψε τη λειτουργία των μηχανημάτων που τον κρατούσαν στη ζωή. Σε ηλικία 42 ετών, ο Μπέιλοφ δεν είχε αντιμετωπίσει προβλήματα υγείας μέχρι τότε και το γεγονός του επεισοδίου του αντιμετωπίστηκε ως κάτι απρόσμενο από τους οικείους του.

## Δισκογραφία
### με τους Exodus
* *[[Bonded by Blood]]* (1985)
* *[[Pleasures of the Flesh]]* (συμμετοχή στη σύνθεση, 1987)
* *[[Lessons in Violence]]* (1992)
* *[[Another Lesson in Violence]]* (1997)

## Εξωτερικοί σύνδεσμοι
* Επίσημη ιστοσελίδα των Exodus

## Παραπομπές


## Πηγές
* Paul Baloff - Encyclopaedia Metallum: The Metal Archives
* Paul Baloff | Music Biography, Credits and Discography | AllMusic
* MusicMight :: Artists :: EXODUS - Rockdetector.com

Κατηγορία:Αμερικανοί τραγουδιστές
Κατηγορία:Ροκ μουσικοί
Στέφανος Νίκογλου

Ο **Στέφανος Νίκογλου** του Φίλιππου (πέθανε τον Ιούλιο του 1986) ήταν Έλληνας δικηγόρος και διεθνολόγος. Διετέλεσε Νομάρχης στη Θράκη και στη Μακεδονία.

## Βιογραφία
Πατέρας του ήταν ο γιατρός Φίλιππος Νίκογλου, με καταγωγή από τη Στενήμαχο της Ανατολικής Ρωμυλίας. Εγκαταστάθηκε στη Θεσσαλονίκη και άσκησε το επάγγελμα του δικηγόρου έως το 1930, οπότε διορίστηκε για πρώτη φορά νομάρχης. Υπηρέτησε με επιτυχία ως νομάρχης στη συμπρωτεύουσα και επίσης ως Γενικός Διοικητής Θράκης.

Το Μάρτιο του 1945 ανέλαβε Νομάρχης Σερρών. Από τις 31 Ιανουαρίου 1946 μέχρι τις 3 Μαΐου 1946 ήταν Νομάρχης Καβάλας. Το 1949 ανέλαβε Νομάρχης Ιωαννίνων.

Κατά το 1952 ο Νίκογλου ήταν Νομάρχης Ροδόπης και επιμελήθηκε το δημοτικό κήπο στις Σάπες, ο οποίος φέρει το όνομά του.

Στις 11 Μαρτίου 1953 ανέλαβε Νομάρχης Ξάνθης και παρέμεινε νομάρχης της πόλης έως τις 22 Ιανουαρίου 1958.

Κηδεύτηκε στο Πρώτο Νεκροταφείο Αθηνών στις 21 Ιουλίου 1986.

## Πηγές
* Αίτηση του Δικηγόρου Στέφανου Φ.Νίκογλου προς τον Υπουργό Εσωτερικών Κωνσταντίνο Ζαβιτσιάνο όπως διοριστεί Νομάρχης σε κάποια Νομαρχία., Εθνικό Ίδρυμα Ερευνών και Μελετών «Ελευθέριος Κ. Βενιζέλος».


Κατηγορία:Έλληνες δικηγόροι του 20ού αιώνα
Κατηγορία:Νομάρχες Ιωαννίνων
Κατηγορία:Νομάρχες Καβάλας
Κατηγορία:Νομάρχες Ροδόπης
Κατηγορία:Νομάρχες Ξάνθης
Κατηγορία:Νομάρχες Σερρών
Κατηγορία:Νομάρχες Θεσσαλονίκης
Κατηγορία:Έλληνες Γενικοί Διοικητές Θράκης
Αγκαραθιά

Η **Αγκαραθιά** ή **Αγκάραθος** είναι φυτό του γένους Φλωμίς. Το επιστημονικό της όνομα είναι Φλωμίς η αμαλλωτή (Phlomis lanata).
Στην παραδοσιακή ιατρική δεν χρησιμοποιείται θεραπευτικά. Στο ιατρικό ιστορικό έχουν καταγραφεί περιστατικά κατά τα οποία όταν έμπαινε στο μάτι προκαλούσε πόνο, δακρύρροια και άλλα ενοχλήματα.

## Βιβλιογραφία
Ρηγάτος Α. Γεράσιμος Τα βότανα στον πολιτισμό των Ελλήνων ISBN 978-960-503-461-0 ISBN 960-85630-7-0

Κατηγορία:Χειλανθή
Αβαρίτσα Θεσπρωτίας

Η **Αβαρίτσα** είναι χωριό της τοπικής κοινότητας Καλλιθέας της δημοτικής ενότητας (τέως δήμου) Παραμυθιάς, του δήμου Σουλίου, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σουλίου του νομού Θεσπρωτίας, στο γεωγραφικό διαμέρισμα Ηπείρου.

## Γεωγραφία
Η Αβαρίτσα είναι πεδινός οικισμός στο ανατολικό τμήμα του νομού Θεσπρωτίας. Βρίσκεται κοντά στους δυτικούς πρόποδες της κορυφής «Χιονίστρα» (1.644 μ.) των ορέων Παραμυθιάς, σε τοποθεσία που δεσπόζει του ποταμού Καλαμά (Θύαμι) και σε μέσο σταθμικό υψόμετρο 60. Απέχει 28 χλμ. περίπου A.ΒΑ. της Ηγουμενίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Καλλιθέας του νομού Θεσπρωτίας. Με το ΦΕΚ 244Α – 04/12/1997 αποσπάστηκε από την κοινότητα Καλλιθέας και προσαρτήθηκε στον δήμο Παραμυθιάς. Με το ΦΕΚ 87Α - 07/06/2010 αποσπάστηκε από τον δήμο Παραμυθιάς και προσαρτάται στο δήμο Σουλίου 

## Αξιοθέατα
* Η μονή Παγανιών (Παγανίων), νοτιοανατολικά του οικισμού, αφιερωμένη στην Κοίμηση της Θεοτόκου. Έχει χαρακτηριστεί ως ιστορικό διατηρητέο μνημείο. Κτίστηκε το 1652 από τον Ιερομόναχο Ιωακείμ, όπως αναγράφεται στη θύρα του καθολικού, και είναι αφιερωμένη στην Κοίμηση της Θεοτόκου. Υπήρξε μετόχι της Ιεράς Μονής Μεγάλου Σπηλαίου της Παλαιστίνης και έδωσε μεγάλο παρόν στους Εθνικούς Αγώνες.

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα» (Βαρελάς)
* Περιοδικό «Διακοπές», εκδ. Δ.Ο.Λ., 2010
* eetaa.gr
* Google Earth

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Νιλ Φέργκιουσον

Ο **Νιλ Φέργκιουσον** (Niall Ferguson), είναι Βρετανός ιστορικός και ανατόμος των σύγχρονων κοινωνιών, καθηγητής της ιστορίας του Πανεπιστημίου Χάρβαρντ. Το 2004 θεωρήθηκε ως ένας από τους 100 πιο σημαντικούς ανθρώπους στο κόσμο από το περιοδικό "Time".

## Πανεπιστημιακή σταδιοδρομία
Ο Νιλ Φέργκιουσον γεννήθηκε στις 18 Απριλίου 1964 στη Γλασκώβη της Σκωτίας. Ο πατέρας του ήταν ιατρός και η μητέρα του δίδασκε φυσική. Φοίτησε στην "Ακαδημία της Γλασκώβης". Είχε ανατραφεί ως άθεος και παραμένει ακόμα.

Δίδαξε σε πολλές πανεπιστημιακές σχολές μεταξύ των οποίων στο "Christus College" και "Peterhouse" του Καίμπριτζ, στο "Jesus College" της Οξφόρδης, στο Πανεπιστήμιο της Οξφόρδης, στη Σχολή Οικονομικών του Λονδίνου καθώς και στο Πανεπιστήμιο της Νέας Υόρκης.

## Συγγραφική δραστηριότητα
Η συγγραφική του δραστηριότητα είναι εκτενής και ανάμεσα στα έργα του συμπεριλαμβάνονται:

* 
* 
*  *[Η πρόοδος του χρήματος: Μια οικονομική ιστορία του κόσμου]*.
* 
* 
*  *[Κολοσσός: Η άνοδος και η πτώση της αμερικανικής αυτοκρατορίας]*.
* 
* 
* 
*  *[Το κρίμα του πολέμου]*.
*  *[Ο Οίκος των Ρότσιλντ: Ο τραπεζίτης της υφηλίου, 1849–1999]*.
* 
*  *[Ο Οίκος των Ρότσιλντ]*.
* 

## Παραπομπές


## Ελληνικές εκδόσεις
*Η εξέλιξη του χρήματος «Μια οικονομική ιστορία του κόσμου», εκδ. Αλεξάνδρεια, 2008 ISBN 978-960-475-227-0
*Ο πόλεμος στον κόσμο (1901-2000), 2 τόμοι, εκδ. Ιωλκός, 2007, ISBN 978-960-426-473-5 (set)
*Α' Παγκόσμιος Πόλεμος, εκδ. Ιωλκός, 2008, ISBN 978-960-426-458-2 
*Το πλέγμα του πλούτου, εκδ. Ιωλκός, 2008, ISBN 978-960-426-459-9

## Εξωτερικοί σύνδεσμοι

* Ο Νιλ Φέργκιουσον στο BBC το 2012
*Βιβλιονέτ

Κατηγορία:Βρετανοί ιστορικοί
Κατηγορία:Ιστορικοί των οικονομικών
Τομάς Σεγόβια

Ο  **Τομάς Σεγόβια**, (Tomás Segovia ισπανική  προφορά ΔΦΑ: [toˈmas seˈɣoβja], 1927 Βαλένθια - 7 Νοεμβρίου 2011 Μαδρίτη) υπήρξε Ισπανός συγγραφέας και ποιητής, πεζογράφος, μεταφραστής, δραματουργός, δοκιμιογράφος και κριτικός, που έζησε και δημιούργησε αυτοεξόριστος από το 1940 στο Μεξικό. Εκεί δίδαξε διερμηνεία και μετάφραση στο Κολέγιο του Μεξικού και άλλα πανεπιστήμια, όπως του Πρίνστον και του Μέριλαντ. Ιδρυτής της έκδοσης *Presencia*  το 1946, ο Σεγόβια υπήρξε επίσης διευθυντής έκδοσης της *La Revista Mexicana de Literatura* (1958&ndash;1963), συνιδρυτής του *Plural*  και συνεργάτης του *Vuelta*.

## Βίος
«*Πέρασα λίγη πείνα και φτώχεια, αλλά, σε αντάλλαγμα, γνώρισα άλλες χώρες και σπούδασα ελεύθερος. Δεν έχω λόγο να παραπονούμαι*» Γεννήθηκε στη 1927 στην Βαλένθια και βίωσε τα γεγονότα του ισπανικού εμφυλίου. Μετά την επικράτηση του Φράνκο στην Ισπανία αυτοεξορίστηκε και περιπλανήθηκε τόσο στη Γαλλία, όσο και στο Μαρόκο, για να καταλήξει μαζί με την οικογένειά του στο Μεξικό, το 1944.  Εκεί σπούδασε φιλοσοφία και ισπανική φιλολογία, ενώ εργάστηκε αρχικά ως καθηγητής της Γαλλικής και στη συνέχεια ως συνεργάτης του ραδιοφώνου και της τηλεόρασης. Κατόπιν εργάστηκε στον κινηματογράφο, ενώ η συνεργασία του με ένα διεθνή οργανισμό στο Μπουένος Άιρες, τον ώθησε στη διερμηνεία και τη μετάφραση.

Ακολούθησε η εμπειρία στη διόρθωση, την επιμέλεια κειμένων και τις εκδόσεις στο Μεξικό αλλά και στο Παρίσι, από το 1965 έως το 1966.   Τούτο τον έστρεψε στη διδασκαλία της μετάφρασης και της διερμηνείας στην αντίστοιχη ανώτατη σχολή μετάφρασης και διερμηνείας του Μεξικού, στην οποία του ανατέθηκε και η εκπόνηση του προγράμματος σπουδών, καθώς και τη διδασκαλία της γλωσσολογίας, της λογοτεχνίας και του κινηματογράφου στο κολέγιο του Μεξικού και άλλα ανώτατα ιδρύματα.

## Διακρίσεις
Για την πολιτιστική προσφορά του τιμήθηκε με τα βραβεία Xavier Villaurrutia (Χαβιέρ Βιγιαουρούτια) το 1972[, Juan Rulfo (Χουάν Ρούλφο) το 2005 και το βραβείο García Lorca (Γκαρθία Λόρκα) το 2008, ενώ υπήρξε επιστήθιος φίλος του νομπελίστα λογοτέχνη και διπλωμάτη, Οκτάβιο Πας.

## Εργογραφία
* *La luz provisional*  (1950) 
* *El sol y su eco*  (1960) 
* *Anagn&#243;risis*  (1967) 
* *Figura y secuencias*  (1979) 
* *Cantata a solas*  (1985)  
### Πρόζα
* *Contracorrientes* (1973) 
* *Po&#233;tica y prof&#233;tica* (1986) 
* *Alegatorio*

### Μεταφράσεις
Μετέφρασε στα Ισπανικά Τζουζέππε Ουνγκαρέττι, Αντρέ Μπρετόν, Ζακ Ντεριντά, Ζακ Λακάν, Μίρτσεα Ελιάντε κ.ά. Από τα τελευταία μεταφραστικά του έργα είναι η έμμετρη απόδοση του «Άμλετ». 

Στην Ελλάδα είναι γνωστός από τις ελληνικές εκδόσεις των ποιητικών του συλλογών όπως το **14+1 ποιήματα** - (	14+1 poemas),  *(ελλ. μτφ. Ραφαέλ Χερέρα για τις εκδόσεις "Απόπειρα", 2010)*, αλλά και από τις επισκέψεις του στην Αθήνα, με πιο πρόσφατη το 2010, όταν συμμετείχε στο 2ο Ιβηροαμερικανικό Φεστιβάλ.

## Σημειώσεις παραπομπές


## Εξωτερικοί σύνδεσμοι
* Εθνικό Κέντρο Βιβλίου: Τομάς Σεγόβια αφιέρωμα στο Ινστιτούτο Θερβάντες της Αθήνας 

Κατηγορία:Ισπανοί συγγραφείς
Κατηγορία:Ισπανοί ποιητές
Κατηγορία:Μεξικανοί ποιητές
Ζακ και Κόντι: σκανταλιές στο ξενοδοχείο

Το ***Ζακ και Κόντι: Σκανταλιές στο ξενοδοχείο*** είναι αμερικάνικη σειρά των Ντάνι Κάλις και Τζιμ Γκίχαν. Η σειρά προβλήθηκε πρώτη φορά στην Αμερική στις 18 Μαρτίου 2005 όπου παρακολουθήθηκε από 4.000.000 θεατές, θέτοντας την την πιο επιτυχημένη σειρά του Disney Channel το 2005. Η σειρά ήταν υποψήφια για Βραβεία Έμμυ 3 φορές και για τα Βραβεία Nickelodeon Kids' Choice επίσης 3.

Η σειρά έλαβε μέρος στο ξενοδοχείο Τίπτον, στη Βοστόνη, με πρωταγωνιστές 2 άτακτα δίδυμα αγόρια, τους Ζακ και Κόντι Μάρτιν. Στην σειρά πρωταγωνιστούσαν επίσης οι Λόντον Τίπτον, κόρη του ιδιοκτήτη του ξενοδοχείου, η Μάντι Φιτζπάτρικ, υπάλληλος του ξενοδοχείου, o διευθυντής, κύριος Μόουσμπι (Φιλ Λιούις) καθώς και η μητέρα των αγοριών, η Κάρι.

## Διανομή

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Disney Channel
Δημοτική ενότητα Εξωμβούργου

Η **δημοτική ενότητα Εξωμβούργου** είναι μία από τις τρεις δημοτικές ενότητες του Δήμου Τήνου, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Τήνου της Περιφέρειας Νοτίου Αιγαίου.

Η δημοτική ενότητα Εξωμβούργου περιλαμβάνει τα πρώην δημοτικά διαμερίσματα του Δήμου Εξωμβούργου που συστάθηκε το 1999 με το Σχέδιο Καποδίστριας και τελικά καταργήθηκε το 2011.

## Διαίρεση δημοτικής ενότητας
Στον παρακάτω κατάλογο αναφέρονται οι δημοτικές και τοπικές κοινότητες καθώς και οι οικισμοί της δημοτικής ενότητας Εξωμβούργου.

:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στα [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

### Τοπική κοινότητα Αγάπης
Συνολικός πληθυσμός: 91
* Αγάπη [91]
* Σκλαβοχωριό [0]

### Τοπική κοινότητα Καλλονής
Συνολικός πληθυσμός: 298
* Αετοφωλιά [40]
* Καλλονή [201]
* Κάτω Κλείσμα [57]

### Τοπική κοινότητα Κάμπου
Συνολικός πληθυσμός: 222
* Άγιος Ρωμανός [29]
* Βουρνή [2]
* Κάμπος [71]
* Λουτρά [24]
* Ξινάρα [17]
* Σμαρδάκιτο [51]
* Ταραμπάδος [24]
* Φσίνος [4]

### Τοπική κοινότητα Καρδιανής
Συνολικός πληθυσμός: 87
* Καρδιανή [73]
* Όρμος Καρδιανής [14]

### Τοπική κοινότητα Κτικάδου
Συνολικός πληθυσμός: 386
* Άγιος Μάρκος - Τσιαμπιά [38]
* Κιόνια [146]
* Κτικάδος [74]
* Σπεράδος [20]
* Τριπόταμος [83]
* Χατζιράδος [25]

### Τοπική κοινότητα Κώμης
Συνολικός πληθυσμός: 318
* Κολυμπήθρα [9]
* Κρόκος [25]
* Κώμη [188]
* Περάστρα [21]
* Σκαλάδος [75]

### Τοπική κοινότητα Στενής
Συνολικός πληθυσμός: 527
* Κέχρος [49]
* Λιβάδα [3]
* Μέση [38]
* Μυρσίνη [99]
* Ποταμιά [33]
* Στενή [295]
* Τζάδος [10]

### Τοπική κοινότητα Υστερνίων
Συνολικός πληθυσμός: 146
* Όρμος Υστερνίων [47]
* Υστέρνια [99]

### Τοπική κοινότητα Φαλατάδου
Συνολικός πληθυσμός: 328
* Βωλάξ [53]
* Κουμάρος [49]
* Φαλατάδος [226]

Κατηγορία:Δημοτικές Ενότητες της Ελλάδας
Κατηγορία:Τήνος